MUNICIPIUL  CRAIOVA

CONSILIUL LOCAL AL MUNICIPIULUI CRAIOVA

 HOTĂRÂREA NR. 214
Consiliul Local al Municipiului Craiova, întrunit în şedinţa ordinară din data de 26.05.2011; 

Având în vedere raportul nr.74159/2011 întocmit de Direcţia Economico – Financiară prin care se propune cedarea obiectului contractului de concesiune nr.89/1996, încheiat între Consiliul Local al Municipiului Craiova şi S.C. MODEX - 2 S.R.L., având ca obiect terenul situat în str. Calea Bucureşti, bl.21 A, sc.1 şi rapoartele comisiilor de specialitate ale Consiliului Local al Municipiului Craiova nr.77, 78, 79, 81 şi 85/2011;   

În temeiul art.36, alin.2,  lit.c coroborat cu alin.5, lit.b, art.123, art.45, alin.3 şi art.61, alin.2 din Legea nr.215/2001, republicată, privind administraţia publică locală;

                                                            HOTĂRĂŞTE:

Art.1. Se aprobă cedarea contractului nr.89/1996, având ca obiect terenul în suprafaţă de 15,65 mp, situat în str. Calea Bucureşti, bl.21A, sc.1, către S.C. OGIMEX S.R.L. 

Art.2. Redevenţa aferentă terenului care face obiectul contractului de concesiune prevăzut la art.1, va fi renegociată, având ca preţ de pornire nivelul taxei stabilit prin Hotărârea Consiliului Local al Municipiului Craiova nr.428/2010, republicată, referitoare la aprobarea impozitelor şi taxelor locale pentru anul 2011, urmând a fi actualizată anual, în funcţie de indicele preţurilor de consum comunicat de Institutul Naţional de Statistică.
Art.3. Se împuterniceşte Primarul Municipiului Craiova să semneze actul adiţional de modificare a contractualui de concesiune nr.89/1996.

Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.5/1995.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico–Financiară, S.C. MODEX - 2 S.R.L. şi S.C. OGIMEX S.R.L. vor aduce la îndeplinire prevederile prezentei hotărâri.

